Շաբաթ օրը` մարտի 25-ին պաշտոնապես մեկնարկեց «Հայաստանի ներդրողների ակումբ» ոչ հրապարակային պայմանագրային ներդրումային ֆոնդի գործունեությունը: Սա ներդրումային հիմնադրամի` աշխարհում ընդունված մի տեսակ է, որը առաջինն է Հայաստանում: Կենտրոնական բանկը արդեն գրանցել է այս կազմակերպությունը: Երկու բառով դժվար է նկարագրել, թե ինչով են զբաղվում այսպիսի հիմնադրամները: Նման կառույցները զբաղվում են ներդրումներ ներգրավելով: Դրանք ուսումնասիրում են խոշոր բիզնես պլանները, դրանց համար ներդրումներ են հայթայթում, իրենք էլ դառնում են փայատեր կամ գործարքից փող են աշխատում այլ տարբերակներով: Եթե այս սխեման աշխատի Հայաստանում, վատ չի լինի, իհարկե: Բայց գործնականում այս հիմնադրամը մի քանի խնդիր պետք է լուծի: